CELEX: 32005R1115
Language: lt
Date: 2005-07-14 00:00:00
Title: 2005 m. liepos 14 d. Komisijos reglamentas (EB) Nr. 1115/2005, dėl tam tikrų konservuotų pievagrybių, importuojamų pagal Reglamentu (EB) Nr. 1035/2005 atidarytą autonominę tarifų kvotą, importo licencijų išdavimo

15.7.2005   
            
            
               LT
            
            
               Europos Sąjungos oficialusis leidinys
            
            
               L 184/15
            
         
      KOMISIJOS REGLAMENTAS (EB) Nr. 1115/2005
   2005 m. liepos 14 d.
   dėl tam tikrų konservuotų pievagrybių, importuojamų pagal Reglamentu (EB) Nr. 1035/2005 atidarytą autonominę tarifų kvotą, importo licencijų išdavimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. liepos 1 d. Komisijos reglamentą (EB) Nr. 1035/2005, atidarantį konservuotų pievagrybių autonominę tarifų kvotą ir nustatantį jos administravimą (1), ypač į jo 6 straipsnio 3 dalį,
   kadangi:
   Tradicinių ir naujų importuotojų paraiškos licencijai gauti, pateiktos valstybių narių kompetetingoms institucijoms pagal Reglamento (EB) Nr. 1035/2005 4 straipsnio 1 dalį, viršija kiekius, kuriems yra išduodamos licencijos. Todėl turi būti nustatytas kiekis, kuriam gali būti išduotos licencijos,
   PRIĖMĖ ŠĮ REGLAMENTĄ:
   1 straipsnis
   1.   Importo licencijos, kurių prašo tradiciniai importuotojai pagal Reglamento (EB) Nr. 1035/2005 4 straipsnio 1 dalį ir kurioms gauti valstybės narės 2005 m. liepos 12 d. Komisijai pateikė paraiškas, išduodamos iki 9,900 % prašomo kiekio.
   2.   Importo licencijos, kurių prašo nauji importuotojai pagal Reglamento (EB) Nr. 1035/2005 4 straipsnio 1 dalį ir kurioms gauti valstybės narės 2005 m. liepos 12 d. Komisijai pateikė paraiškas, išduodamos iki 24,280 % prašomo kiekio.
   2 straipsnis
   Šis reglamentas įsigalioja 2005 m. liepos 18 d.
   Jis taikomas iki 2005 m. rugsėjo 30 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. liepos 14 d.
      
         
            Komisijos vardu
         
         J. M. SILVA RODRÍGUEZ
         
         
            Generalinis direktorius žemės ūkio ir kaimo plėtros reikalams
         
      
   
   
      (1)  OL L 171, 2005 7 2, p. 15.